ai4bharat/Pralekha huggingface dataset:
జల శక్తి మంత్రిత్వ శాఖ
జల వనరుల రంగం లో భారతదేశాని కి, జపాన్ కు మధ్య సహకారపూర్వక ఒప్పంద పత్రం  పై సంతకాల కు ఆమోదం తెలిపిన మంత్రిమండలి
జల వనరుల రంగం లో భారత ప్రభుత్వ జల శక్తి మంత్రిత్వ శాఖ కు చెందిన జల వనరులు, నదుల వికాసం, గంగా నది సంరక్షణ విభాగానికి, జపాన్ కు చెందిన భూమి, మౌలిక సదుపాయాలు, రవాణా మరియు పర్యటన మంత్రిత్వ శాఖ కు చెందిన జలం, విపత్తు నిర్వహణ మండలి ల మధ్య సంతకాలైన సహకారపూర్వక ఒప్పంద పత్రం  ని గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ప్రయోజనాలు:
రెండు దేశాల మధ్య సమాచారం, జ్ఞానం, సాంకేతిక విజ్ఞానం, శాస్త్ర విజ్ఞానపరమైన అనుభవం.. వీటన్నింటి ఆదాన ప్రదానాన్ని పెంపొందించుకోవడం తో పాటు సంయుక్త ప్రాజెక్టు ల అమలు కు ఈ ఎమ్ఒసి పై సంతకాలు చేయడం జరిగింది. జలం మరియు మైదాన ప్రాంత నిర్వహణ, జల సంబంధి సాంకేతిక విజ్ఞాన రంగం లో దీర్ఘకాలిక సహకారాన్ని అభివృద్ధి పరచడం కూడా ఈ ఎమ్ఒసి లక్ష్యాల లో ఒకటి గా ఉంది.
జల భద్రత ను సాధించడానికి, మెరుగైన సాగునీటి సదుపాయాల కు, జల వనరుల అభివృద్ధి లో నిలకడతనాన్ని నిలబెట్టుకోవడం లో ఈ ఒప్పందం తోడ్పడనుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 216.41 కోట్ల డోసులు  అందించారు
గత 24 గంటల్లో 23,92,530 డోసులు అందించారు
దేశవ్యాప్త క్రియాశీల కేసుల సంఖ్య 46,848
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 5,618 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,53,374 కు పెరిగింది.
గత 24 గంటల్లో 5,747 కొత్త కేసులు నమోదయ్యాయి.
రోజువారీ పాజిటివిటీ రేటు 1.69%
వారపు పాజిటివిటీ రేటు 1.74%
గత 24 గంటల్లో చేసిన 3,40,211 కొవిడ్ పరీక్షలతో కలిపి ఇప్పటివరకు 89.12 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రస్తుత ఖరీఫ్ మార్కెటింగ్ సీజన్లో కనీస మద్దతు ధర కార్యకలాపాలు
- సజావుగా ముందుకు సాగుతున్న వరి సేకరణ కార్యకలాపాలు
- ఈ నెల 18వ తేదీ నాటికి 7.82 లక్షల మంది రైతుల నుండి 90.03 ఎల్ఎమ్టీల వరి కొనుగోలు
- ఆదివారం నాటికి రూ.46697.86 లక్షల విలువైన 1,65,369 పత్తి బేళ్ల సేకరణ గత ఏడాది ఇదే కాలంలో పత్తి సేకరణ 1245 బేళ్లు మాత్రమే
ఖరీఫ్ మార్కెటింగ్ సీజన్  2020-21 ప్రారంభంతో కేంద్ర ప్రభుత్వం గత సీజన్లలో మాదిరిగానే.. ప్రస్తుతం ఉన్న కనీస మద్దతు ధర  పథకాల ప్రకారంగా రైతుల నుండి సీజన్ పంటలను ఎంఎస్పీ వద్ద కొనుగోలు చేస్తోంది. కేఎంఎస్ 2020-21కు సంబంధించి పంజాబ్, హర్యాణా, ఉత్తర ప్రదేశ్, తమిళనాడు, ఉత్తరాఖండ్, ఛండీగఢ్, జమ్ము కాశ్మీర్, కేరళ తదితర రాష్ట్రాలు కేంద్రపాలిత ప్రాంతాలలో వరి పంటల సేకరణ సజావుగా సాగుతోంది.
ఆదివారం నాటికి  దాదాపు 7.82 లక్షల మంది అన్నదాతల నుండి 90.03 ఎల్ఎమ్టీల వరిని కొనుగోలు చేయడం జరిగింది. దీనికి తోడుగా 18.10.2020 నాటికి ప్రభుత్వం తమ నోడల్ ఏజెన్సీల ద్వారా రూ.5.48 మేర ఎంఎస్పీ విలువ గల 761.55 మెట్రిక్ టన్నుల పెసర్లు మరియు మినుములను
|
|
|
|
కొనుగోలు చేశారు. దీంతో తమిళనాడు మహారాష్ట్ర, హర్యాణా రాష్ట్రాలలోని 735 మంది రైతులకు లబ్ధి చేకూరింది. అదే విధంగా రూ.52.40 కోట్ల ఎంఎస్పీ విలువ కలిగిన 5089 మెట్రిక్ టన్నుల కొబ్బరిని  సేకరించారు. దీంతో కర్ణాటక, తమిళనాడు రాష్ట్రాలలో దాదాపు 3961 మంది రైతులకు లబ్ధి చేకూరింది. కొబ్బరి, మినుములను ప్రధానంగా ఉత్పత్తి చేసే రాష్ట్రాల్లో రేట్లు ఎంఎస్పీ కంటే ఎక్కువగా ఉన్నాయి. ఖరీఫ్లో పప్పు ధాన్యాలు, నూనె గింజలు
విక్రయానికి వచ్చే సమయానికి కొనుగోళ్లు జరిపేందుకు అనువుగా ఆయా రాష్ట్రాలు నిర్ణయించిన తేదీ నుండి సేకరణ ప్రారంభించడానికి వీలుగా రాష్ట్రాలు, యూటీ ప్రభుత్వాలు అవసరమైన ఏర్పాట్లు చేస్తున్నాయి. 2020 ఖరీఫ్ మార్కెటింగ్ సీజన్ కు సంబంధించి రాష్ట్రాల నుంచి అందిన ప్రతిపాదనల మేరకు ధర మద్దతు పథకం  కింద 42.46 ఎల్ఎంటీల పప్పు ధాన్యాలు, నూనె గింజల కొనుగోళ్లకు అనుమతి లభించింది. కొనుగోళ్లకు అనుమతి లభించిన రాష్ట్రాలలో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యాణా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ ఉన్నాయి. దీనికి తోడు ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టీల కొబ్బరి  కొనుగోలుకు అనుమతి ఇవ్వబడింది. పీఎస్ఎస్ విధానం కింద పప్పు ధాన్యాలు, నూనెగింజలు, కొబ్బరి సేకరణకు తగిన ప్రతిపాదనలు వచ్చిన తరువాత ఇతర రాష్ట్రాలు/ యూటీలకు అనుమతి ఇవ్వబడుతుంది. దీంతో 2020-21 సంవత్సరానికి గాను ఈ పంటల యొక్క ఎఫ్ఏక్యూ గ్రేడ్ సేకరణను నోటిఫైడ్ ఎంఎస్పీ రిజిస్టర్డ్ రైతుల నుండి నేరుగా కొనుగోలు చేసే వీలవుతుంది. నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పీ కంటే తక్కువగా ఉంటే ఆయా రాష్ట్రాలు/ యూటీలలో రాష్ట్రంలో నామినేట్ చేసిన ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీల ద్వారా రైతుల నుంచి పంటల కొనుగోలు చేయడం జరుగుతోంది. ఎంఎస్పీ విధానం కింద పత్తి సేకరణ కార్యకలాపాలు పంజాబ్, రాజస్థాన్ తదితర ఉత్తర భారత రాష్ట్రాల్లో చాలా సజావుగా సాగుతోంది. ఈ సీజన్లో ఆదివారం  నాటికి రూ.46697.86 లక్షల విలువైన 165369 పత్తి బేళ్లు సేకరించారు. గత ఏడాది ఇదే కాలంలో సేకరించిన మొత్తం పత్తి బేళ్లు 1245 మాత్రంగానే నిలిచాయి.
హోం మంత్రిత్వ శాఖ
దేశవ్యాప్తంగా తప్పుదోవ పట్టిస్తోన్న సమాచారం వ్యాప్తి చెందుతున్న సందర్భంలో శాంతి సందేశంతో కేంద్ర హోం శాఖ సహాయ మంత్రి శ్రీ జి. కిషన్ రెడ్డిని కలిసిన వివిధ విశ్వాసాల ప్రతినిధి బృందం
సంఘీభావ ప్రకటన – సమాజంలో సధ్బావన రాహిత్యాన్ని, గందరగోళాన్ని వ్యాప్తి చేసే శక్తుల నుండి అప్రమత్తంగా ఉండాలని ప్రజలకు విజ్ఞప్తి
పౌరసత్వ సవరణ చట్టాన్ని వ్యతిరేకించే నెపంతో దేశవ్యాప్తంగా తప్పుదోవ పట్టిస్తోన్న సమాచారం వ్యాప్తి చెందుతున్న సందర్భంలో ప్రజలలో అశాంతి, హింసాత్మక నిరసనల సమయంలో శాంతి సందేశంతో ప్రభుత్వానికి సంఘీభావం తెలిపేందుకు వివిధ విశ్వాసాలకు చెందిన ప్రతినిధి బృందం హోం శాఖ సహాయ మంత్రి శ్రీ జి. కిషన్ రెడ్డిని ఈ రోజు కలిసింది.
ప్రధానమంత్రి శ్రీ నరేంద్ర మోదీ నేతృత్వంలోని ప్రభుత్వ విధానాలపై ప్రతినిధి సభ్యులు ప్రభుత్వానికి సంఘీభావం, విశ్వాసం వ్యక్తం చేశారు. పౌరసత్వ సవరణ చట్టం విదేశీయులకు సంబంధించినదని, భారతీయులు ఏ మతం, కులం, రంగు కు చెందిన వారైనా భయపడాల్సిన అవసరం లేదని ప్రతినిధి బృందం ఏకగ్రీవంగా ధృవీకరించింది. ధర్మం, అహింసా సూత్రాలను ఉటంకించిన ప్రతినిధి బృందం, హింసకు భయపడి మూడు దేశాల నుండి పారిపోయి, ఓదార్పు, భద్రత కోసం భారతదేశానికి వలస వచ్చినవారికి మానవతా ప్రాతిపదికన ఈ చట్టం ఆమోదించబడిందని వారి నమ్మకాన్ని ధృవీకరించింది. భారతదేశం పరస్పర అంగీకారం, సామరస్యం కలిగిన దేశం అని ప్రతినిధి బృందం తెలిపింది; వేరుచేయబడిన కుటుంబాల బాధలను తగ్గించే లక్ష్యంతో ఒక నిర్ణయానికి వ్యతిరేకంగా ఒకరు నిరసన వ్యక్తం చేయడం ఆమోదయోగ్యం కాదు. ఈ చట్టం ఖచ్చితమైన హేతుబద్ధతపై ఆధారపడి ఉందని సభ్యులు పునరుద్ఘాటించారు.
భారతీయ ప్రజాస్వామ్య స్థితిస్థాపకత మన సామూహికత యొక్క బలం, అహింసా సూత్రాలపై నమ్మకం మరియు రాజ్యాంగ సూత్రాలను అంగీకరించడం, కట్టుబడి ఉండటంపై ప్రతినిధి బృందం మరింత విశ్వాసం వ్యక్తం చేసింది. ఏదేమైనా మనమందరం భారతీయులమని, అది మనల్ని కలిసి ఉంచుతుందనే వాస్తవాన్ని వారు పునరుద్ఘాటించారు. ఈ విశ్వాసం, నమ్మకం మనల్ని ఎలాంటి ఉపద్రవాన్ని అయిన ఎదుర్కొనేలా చేస్తుందన్నారు. సమాజంలో సధ్బావన రాహిత్యాన్ని, గందరగోళాన్ని వ్యాప్తి చేసే శక్తుల నుండి అప్రమత్తంగా ఉండాలని ప్రజలకు విజ్ఞప్తి చేశారు.
మత సామరస్యం మరియు శాంతి యొక్క ప్రతీక సంజ్ఞగా, ప్రతినిధి బృందం ఈ అహింసా సందేశం, మత సామరస్యం ప్రజలకు చేరుకోవాలని ఆకాంక్షించారు. శాంతి, సంఘీభావ సందేశంతో కేంద్ర హోంమంత్రి, ప్రధానమంత్రిని కలవాలనే కోరికను వ్యక్తం చేశారు.
ఈ ప్రతినిధి బృందంలో జైన్ ఆచార్య డాక్టర్ లోకేష్జీ, ధ్యాన గురువు స్వామి దీపాంకర్ జి, ముఫ్తీ షామూన్ కస్మి జి, సర్దార్ సంత్ సింగ్ జి, వీర్ చక్ర అవార్డు గ్రహీత, టి.పి. త్యాగి జి, వినీత్ కుమార్ జి మరియు గౌతమ్ జీ తో సహా వివిధ విశ్వాసాలు, వర్గాలకు చెందిన ప్రముఖ ఆధ్యాత్మిక గురువులు, సామాజిక సంస్కర్తలు ఉన్నారు.
(Visitor Counter : 51
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రియల్ ఎస్టేట్ రంగంలో వినియోగదారుల ఫిర్యాదులపై 2023 ఏప్రిల్ 18న ముంబై లో రియల్ ఎస్టేట్ రంగం వర్గాలు, వినియోగదారుల సంఘాలతో తొలిసారిగా సమావేశం నిర్వహించనున్న కేంద్రం
వినియోగదారుల సంఘాలకు అందుతున్న ఫిర్యాదుల్లో రియల్ ఎస్టేట్ రంగానికి సంబంధించి ఫిర్యాదులు 10% వరకు ఉన్నాయి
రియల్ ఎస్టేట్ రంగంలో వినియోగదారుల ఫిర్యాదుల పరిష్కారానికి కేంద్ర ప్రభుత్వం చర్యలు ప్రారంభించింది. వినియోగదారుల ఫిర్యాదుల పరిష్కారానికి గతంలో చేసిన ప్రయత్నాలు విజయవంతం కావడంతో రియల్ ఎస్టేట్ రంగం ఫిర్యాదుల పరిష్కారానికి చర్యలు ప్రారంభించాలని కేంద్రం నిర్ణయించింది. దీనిలో భాగంగా 2023 ఏప్రిల్ 18న ముంబై లో ' రియల్ ఎస్టేట్ రంగంలో వినియోగదారుల సమస్యల పరిష్కారానికి పటిష్ట చర్యలు' అనే అంశంపై కేంద్ర వినియోగదారుల వ్యవహారాల శాఖ ఆధ్వర్యంలో ఒక రౌండ్ టేబుల్ సమావేశం నిర్వహించాలని కేంద్ర వినియోగదారుల వ్యవహారాల శాఖ నిర్ణయించింది. మహారాష్ట్ర ప్రభుత్వ సహకారంతో ఈ రౌండ్ టేబుల్ సమావేశం జరుగుతుంది.
వినియోగదారుల సంఘాలకు అందుతున్న మొత్తం ఫిర్యాదుల్లో 10% వరకు రియల్ ఎస్టేట్ రంగానికి సంబంధించిన ఫిర్యాదులు ఉంటున్నాయి. వివిధ వినియోగదారుల సంఘాలలో ఇంతవరకు 2,30,517 ఫిర్యాదులు నమోదయ్యాయి. వీటిలో 1,76,895 ఫిర్యాదులు పరిష్కారం అయ్యాయి. వివిధ సంఘాల వద్ద 523,622 కేసులు పెండింగ్ లో ఉన్నాయి. గృహ నిర్మాణ రంగానికి సంబంధించిన ఫిర్యాదుల పరిష్కారానికి రేరా, ఎన్ సి ఎల్ టీ లాంటి ట్రిబునళ్లు పనిచేస్తున్నప్పటికీ వినియోగదారుల కమిషన్ల వద్ద కేసులు పెండింగ్ లో ఉన్నాయి.
రియల్ ఎస్టేట్ రంగంలో ఫిర్యాదుల పరిష్కారానికి తొలిసారిగా విస్తృత స్థాయి సమావేశం నిర్వహించాలని కేంద్ర ప్రభుత్వం నిర్ణయించింది.
గృహ నిర్మాణ రంగంలో వివాదాల సంఖ్య తగ్గించడానికి సహకరించే విధాన నిర్ణయం రూపకల్పనపై సమావేశం ప్రత్యేకంగా దృష్టి సారిస్తుంది. దీనికోసం వినియోగదారుల సంఘాలకు అందిన ఫిర్యాదులను సమగ్రంగా విశ్లేషిస్తారు. ఫిర్యాదుల దాఖలకు దారితీస్తున్న ప్రధాన కారణాలను గుర్తించడం జరుగుతుంది.
గృహ నిర్మాణ రంగానికి సంబంధించిన కేసుల పరిష్కారానికి రేరా లాంటి సంస్థలు అందుబాటులో ఉన్నప్పటికీ వినియోగదారుల సంఘాలను వినియోగదారులు ఎందుకు ఆశ్రయిస్తున్నారు అన్న అంశాన్ని కూడా పరిశీలిస్తారు. దీనితో పాటు గృహ నిర్మాణ రంగానికి సంబంధించిన ఫిర్యాదులను వేగంగా సమర్ధంగా పరిష్కరించడానికి అమలు చేయాల్సిన చర్యలపై కూడా రౌండ్ టేబుల్ సమావేశంలో చర్చిస్తారు.
జాతీయ లోక్ అదాలత్ 12.11.2022 న రాష్ట్ర/జిల్లా వినియోదారుల సంఘాల సహకారంతో నిర్వహించిన జాతీయ లోక్ అదాలత్ లో పెండింగ్ లో ఉన్న అనేక కేసులు పరిష్కారం అయ్యాయి. గతంలో వినియోగదారుల సంఘాల ఎదుట పెండింగ్ లో ఉన్న బీమా, వినియోగదారుల సమస్యల పరిష్కారానికి కేంద్ర వినియోగదారుల వ్యవహారాల శాఖ రౌండ్ టేబుల్ సమావేశం నిర్వహించింది.
ముంబై రౌండ్ టేబుల్ సమావేశం కేంద్ర వినియోగదారుల వ్యవహారాల శాఖ కార్యదర్శి అధ్యక్షతన జరుగుతుంది. సమావేశంలో జాతీయ సంఘం సభ్యులు, మహారాష్ట్ర, చండీగఢ్, ఉత్తరప్రదేశ్, ఢిల్లీ, హర్యానా, గుజరాత్ రాష్ట్రాల వినియోగదారుల సంఘాల అధ్యక్షులు, రేరా అప్పిలేట్ ట్రిబ్యునల్ మహారాష్ట్ర అధ్యక్షుడు, ఢిల్లీ, మహారాష్ట్ర రేరా చైర్మన్లు, ఢిల్లీ, బెంగళూరు, థానే, పూణే, రాయగఢ్, చండీగఢ్ జిల్లా వినియోగదారుల సంఘాల అధ్యక్షులు, కేంద్ర గృహ నిర్మాణం పట్టణ వ్యవహారాల మంత్రిత్వ శాఖ, రేరా, ఐబిబిఐ, మహారాష్ట్ర ప్రభుత్వం,ఏఎస్సీఐ, బిల్డర్ల సంఘం ప్రతినిధులు పాల్గొంటారు.
వినియోగదారుల హక్కుల పరిరక్షణ కోసం వినియోగదారుల వ్యవహారాల శాఖ కృషి చేస్తూ వినియోగదారుల హక్కుల చట్టం 2019 నిబంధనల అమలు కోసం కృషి చేస్తోంది. వినియోగదారుల హక్కుల పరిరక్షణ కోసం, పెండింగ్ కేసుల పరిష్కారం కోసం గతంలో వినియోగదారుల వ్యవహారాల శాఖ అనేక కార్యక్రమాలు నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
‘మానసిక ఆరోగ్య అవగాహన ప్రచార వారోత్సవం’ను ప్రారంభించిన ఆరోగ్య మంత్రిత్వ శాఖ
- శారీరక ఆరోగ్యం మరియు మేటి ఆరోగ్యానికి అంతర్గతంగా మానసిక ఆరోగ్యం ఎంతోగానో దోహదం చేస్తుందని పేర్కొన్న
కేంద్ర మంత్రి శ్రీ మన్సుఖ్ మాండవియా
శారీరక ఆరోగ్యం మరియు మేటి ఆరోగ్యానికి అంతర్గతంగా మానసిక ఆరోగ్యం ఎంతోగానో దోహదం చేస్తుందని కేంద్ర ఆరోగ్య మరియు కుటుంబ సంక్షేమ శాఖ మంత్రి శ్రీ మన్సుఖ్ మాండవియా అన్నారు. మానసిక ఆరోగ్యం ప్రాముఖ్యతను ఆయన ఈ సందర్భంగా ప్రధానంగా ప్రస్తావించారు. ప్రపంచ మానసిక ఆరోగ్య దినోత్సవం సందర్భంగా కేంద్ర ఆరోగ్య & కుటుంబ సంక్షేమ మంత్రిత్వ శాఖ నేటి నుండి మానసిక ఆరోగ్య అవగాహన ప్రచార వారోత్సవాలను నిర్వహిస్తోంది. ఈ వారోత్సవాలు ప్రపంచ మానసిక ఆరోగ్య దినోత్సవం సందర్భంగా ముగుస్తాయి. మానసిక ఆరోగ్య సమస్యలపై అవగాహన పెంచడానికి మరియు మానసిక ఆరోగ్యానికి తోడ్పడే ప్రయత్నాలను సమీకరించేందుకు గాను ప్రపంచవ్యాప్తంగా అక్టోబర్ 10వ తేదీని ప్రపంచ మానసిక ఆరోగ్య దినోత్సవం నిర్వహిస్తారు. కోవిడ్-19 మహమ్మారి కారణంగా ప్రజల రోజువారీ జీవితాలలో గణనీయమైన మార్పులొచ్చిన
నేపథ్యంలో ఈ సంవత్సరం ప్రపంచ మానసిక ఆరోగ్య దినోత్సవం జరుపుకుంటుండడం విశేషం. మహమ్మారి ఇటీవలి కాలంలో
ప్రజలలో వివిధ మానసిక ఆరోగ్య ఆందోళనలకు దారితీసింది. ఈ నేపథ్యంలో కేంద్ర ఆరోగ్య మంత్రి మార్గదర్శకత్వంలో మానసిక రుగ్మతల చుట్టూ ఉన్న వివిధ కళంకాలను అధిగమించడానికి ప్రజల భాగస్వామ్యాన్ని ప్రోత్సహించే లక్ష్యంతో మానసిక ఆరోగ్య అవగాహన ప్రచార వారోత్సవం నిర్వహిస్తున్నారు. మానసిక ఆరోగ్య అవగాహ కార్యక్రమంలో భాగంగా చేపట్టిన వివిధ రకాల కార్యక్రమాలలో భాగంగా కేంద్ర ఆరోగ్య & కుటుంబ సంక్షేమ మరియు రసాయన & ఎరువుల శాఖల మంత్రి శ్రీ మన్సుఖ్ మాండవియా యునిసెఫ్ యొక్క ప్రపంచ పిల్లల నివేదికను ఈరోజు విడుదల చేశారు. 21 వ శతాబ్దంలో పిల్లలు, కౌమారదశలో ఉన్నవారు, సంరక్షకుల మానసిక ఆరోగ్యాన్ని ఈ నివేదిక సమగ్రంగా పరిశీలించింది. నివేదికలో హైలైట్ చేసినట్లుగా, మహమ్మారి పిల్లల మానసిక ఆరోగ్యంపై గణనీయమైన ప్రభావాన్ని చూపింది. మానసిక ఆరోగ్య అవగాహన ప్రచార వారోత్సవాలలో భాగంగా
వివిధ రకాల కార్యక్రమాలను చేపట్టనున్నారు. ఇతర కార్యకలాపాలలో ఎన్ఐఎంహెచ్ఏఎన్ఎస్, బెంగళూరు విద్యా సంస్థలు మరియు ఇతర తగిన సంస్థల సహకారంతో వర్చువల్ అవగాహన వర్క్షాప్లు, ఢిల్లీలోని వివిధ ప్రాంతాల్లో సైకిల్ ర్యాలీలు, గ్రీన్ రిబ్బన్ ప్రచారం, ప్రాంతీయ భాషలలో షార్ట్ ఫిల్మ్ల విడుదల, మానసిక ఆరోగ్యంపై #breakthestigma హ్యాష్ట్యాగ్ ప్రచారం మరియు క్విజ్/ నినాదాల పోటీలను చేపట్టారు.
మంత్రిమండలి
మాదక ద్రవ్యాలు, సైకోట్రాపిక్ పదార్థాలు, వాటి అనుబంధ ఉత్పత్తుల అక్రమ రవాణా నిరోధాని కి భారతదేశం, ఇండోనేశియా ల మధ్య ఎంఒయు కు ఆమోదం తెలిపిన మంత్రివర్గం
మాదక ద్రవ్యాలు, సైకోట్రాపిక్ పదార్థాలు, వాటి అనుబంధ ఉత్పత్తుల అక్రమ రవాణా నిరోధాని కి భారతదేశం, ఇండొనేశియా ల మధ్య ఒక అవగాహనపూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు మాదక ద్రవ్యాలు, సైకోట్రాపిక్ ఉత్పత్తుల అక్రమ రవాణా ను నిరోధించడానికి పరస్పర సహకారాని కి ఉపయోగపడుతుంది. ఈ ఎంఒయు పై సంతకాలు జరిగిన నాటి నుండి ఇది 5 సంవత్సరాల పాటు అమలు లో ఉంటుంది.
భారతదేశం మరో 37 దేశాల తో ఇటువంటి ఎంఒయుల ను/సంధులను/ ఒప్పందాలను కుదుర్చుకొంది.
ఈ అవగాహనపూర్వక ఒప్పంద పత్రం లోని ముఖ్యాంశాలు ఈ కింది విధం గా ఉన్నాయి:
మాదక ద్రవ్యాలు, సైకోట్రాపిక్ పదార్ధాలు, వాటి ఉపఉత్పత్తుల విషయంలో ఐక్యరాజ్య సమితి అంతర్జాతీయ మాదక ద్రవ్యాల నిరోధ ఒప్పందాలకు అనుగుణంగా , మాదక ద్రవ్యాల అక్రమ రవాణాను నిరోధించేందుకు ఉభయదేశాల మధ్య మరింత మెరుగైన సహకారానికి ఈ అవగాహనపూర్వక ఒప్పందం వీలు కల్పిస్తుంది. ఈ అవగాహనపూర్వక ఒప్పందం లో భాగం గా ఉభయ దేశాల లో మాదక ద్రవ్యాలు, సైకోట్రాపిక్ ఉత్పత్తులు, ఇతర అనుబంధ ఉత్పత్తుల అక్రమ రవాణా ను అరికట్టేందుకు గల జాతీయ స్థాయి చట్టాల గురించిన సమాచారాన్ని పరస్పరం ఇచ్చి పుచ్చుకుంటారు. అలాగే మాదక ద్రవ్యాల అక్రమ రవాణా దారుల ను గుర్తించేందుకు, మనీ లాండరింగ్ను నిరోధించేందుకు అక్రమ రవాణా తో ముడిపడిన రసాయానాల అక్రమ రవాణా ను నిరోధించేందుకు అవసరమైన సహాయ సహకారాల కు ఈ ఎంఒయు ఉపకరిస్తుంది.
ఈ ఎంఒయు లో భాగం గా, ఈ ఎంఒయు కు అనుగుణం గా సేకరించిన సమాచారం మరియు డాక్యుమెంట్ ల విషయం లో రహస్యాన్ని పాటించేందుకు ఇందులో ఒక నిబంధన ను చేర్చడమైంది.
(
ఆయుష్
ఔషధ మొక్కల పెంపకానికి ప్రోత్సాహం
దేశంలో ఔషధ మొక్కల పెంపకాన్ని ప్రోత్సహించడానికి 'ప్రధానమంత్రి వృక్ష ఆయుష్ యోజన' పథకాన్ని అమలు చేయనున్నట్టు కేంద్ర ఆయుర్వేదం,యోగా ప్రకృతి వైద్యం,యునాని,సిద్ద హోమియోపతి మంత్రిత్వశాఖ సహాయమంత్రి  శ్రీ కిరణ్ రిజిజు తెలిపారు. ఈరోజు రాజ్యసభలో ఒక ప్రశ్నకు లిఖితపూర్వకంగా సమాధానం ఇచ్చిన మంత్రి కేంద్ర మంత్రివర్గం ఈ పథకానికి ఆమోదం తెలపవలసి ఉందని అన్నారు. ఆత్మ నిర్భర్ భారత్ నిర్మాణంలో భాగంగా ఆర్ధిక మంత్రిత్వశాఖ ఔషధ మొక్కల పెంపకాన్ని ప్రోత్సహించడానికి 4000 కోట్ల రూపాయల ప్యాకేజిని ప్రకటించింది. దేశంలోని అన్ని ప్రాంతాలలో ఈ పథకాన్ని అమలు చేస్తారు. భారత ప్రభుత్వ ఆయుష్ మంత్రిత్వశాఖ అమలు చేస్తున్న జాతీయ ఆయుష్ మిషన్ కింద రాష్టాలలో ఎంపిక చేసిన జిల్లాల్లో ప్రాధాన్యత కలిగిన ఔషధ మొక్కలను సాగుచేయడానికి వాటికి మార్కెటింగ్ సౌకర్యాన్ని కల్పించడానికి ఈ కార్యక్రమాన్ని ఈ కింది మార్గదర్శకాల ప్రకారం అమలు చేయడం జరుగుతోంది.
i) రైతు భూమిలో ప్రాధాన్యత కలిగిన ఔషధ మొక్కల పెంపకం.
ii)నాణ్యమైన మొక్కలను అందించడానికి నర్సరీలను నెలకొల్పడం
iii) కోత తరువాత పంటలను రక్షించడం
iv) ప్రాధమిక శుద్ధి, మార్కెటింగ్ సౌకర్యాల కల్పన లాంటివి.
ఈ పధకం కింద 140 రకాల ఔషధ మొక్కల సాగుకు అయ్యే ఖర్చుల్లో 30%,50% మరియు 70%వరకు సబ్సిడీగా అందిస్తారు.
ఆయుష్ మంత్రిత్వ శాఖ, జాతీయ ఔషధ మొక్కల బోర్డులు అమలు చేస్తున్న 'ఔషధ మొక్కల పరిరక్షణ, అభివృద్ధి, సుస్థిర యాజమాన్య' పథకంలో భాగంగా ఈ కింది కార్యక్రమాలను అమలు చేస్తున్నారు.
i) పొలాలు /పొలాల వెలుపల సంరక్షణ
ii)ఉమ్మడి అటవీ నిర్వహణ కమిటీలు  / పంచాయతీలు / వాన్ పంచాయతీలు / జీవవైవిధ్య నిర్వహణ కమిటీలు  / స్వయం సహాయక బృందాలు  లతో జీవనోపాధి కార్యక్రమాల అనుసంధానం
iii) శిక్షణ / వర్క్షాప్లు / సెమినార్లు / సమావేశాలు లాంటి ఐఇసి కార్యకలాపాలు
iv) పరిశోదన మరియు అభివృద్ది
v) ఔషధ మొక్కలఉత్పత్తులకు ప్రోత్సాహం , మార్కెటింగ్ మరియు వ్యాపారం
పథకం మార్గదర్శకాలకు అనుగుణంగా లభ్యత, మార్కెట్ అవసరాలను దృష్టిలో ఉంచుకుని ఆయుష్ మంత్రిత్వశాఖ దేశంలో రైతుల భూముల్లో 140 రకాల ఔషధ మొక్కలను సాగు చేయడానికి అయ్యే ఖర్చుల్లో 30%,50% మరియు 70%వరకు సబ్సిడీగా అందిస్తోంది. ఇంతవరకు జాతీయ ఆయుష్ మిషన్ పథకం కింద ఆయుష్ మంత్రిత్వశాఖ 56396 హెక్టార్లలో ఔషధ మొక్కల సాగుకు సహకారం అందించిందని మంత్రి వివరించారు. 2015-16 నుంచి 2020-21 ఆర్ధిక సంవత్సరాల్లో ఔషధ మొక్కల సాగులో వున్న భూముల వివరాలను మంత్రి వివరించారు.
ఆయుష్ మంత్రిత్వశాఖ సిద్ధం చేసిన 'ప్రధానమంత్రి వృక్ష ఆయుష్ యోజన' పథకానికి కేంద్రమంత్రివర్గం లభించిన తరువాత దేశవ్యాపితంగా దానిని అమలు చేస్తారు.
పర్యటక మంత్రిత్వ శాఖ
మెడికల్ టూరిజం, మెడికల్ అండ్ వెల్నెస్ టూరిజం అభివృద్ధి కోసం జాతీయ వ్యూహం , కార్యాచరణ ప్రణాళిక రూపొందించిన పర్యాటక మంత్రిత్వ శాఖ
దేశంలో మెడికల్ టూరిజం, మెడికల్ అండ్ వెల్నెస్ టూరిజం అభివృద్ధి కోసం పర్యాటక మంత్రిత్వ శాఖ జాతీయ వ్యూహం , కార్యాచరణ ప్రణాళిక రూపొందించింది. కింది అంశాలను దృష్టిలో ఉంచుకుని పర్యాటక శాఖ తన కార్యాచరణ ప్రణాళిక సిద్ధం చేసింది.
 ఒక వెల్నెస్ డెస్టినేషన్గా బ్రాండ్గా భారతదేశాన్ని అభివృద్ధి చేయడం
 మెడికల్ అండ్ వెల్నెస్ టూరిజం కోసం పర్యావరణ వ్యవస్థను బలోపేతం చేయడం
 ఆన్లైన్ మెడికల్ వాల్యూ ట్రావెల్  పోర్టల్ని ప్రారంభించి డిజిటలైజేషన్ చేయడం
 మెడికల్ వాల్యూ ట్రావెల్ కోసం అవకాశాలు ఎక్కువ చేయడం
 వెల్నెస్ టూరిజంను ప్రోత్సహించడం
 పాలన ,సంస్థాగత వ్యవస్థను పటిష్టం చేయడం
పర్యాటక రంగం అభివృద్ధి కోసం పర్యాటక మంత్రిత్వ శాఖ అనేక కార్యక్రమాలు అమలు చేస్తోంది. దీనిలో భాగంగా 'ఇన్క్రెడిబుల్ ఇండియా' కార్యక్రమం కింద దేశంలో ఉన్న వివిధ పర్యాటక కేంద్రాలు, ఉత్పత్తులను ప్రోత్సహించడానికి కార్యక్రమాలు అమలు జరుగుతున్నాయి. విదేశాలు, ముఖ్యమైన మార్కెట్లలో ప్రచారం నిర్వహించడానికి అంతర్జాతీయ ప్రింట్, ఎలక్ట్రానిక్,ఆన్లైన్ మీడియా ప్రచారాలను శాఖ నిర్వహిస్తోంది. మెడికల్ టూరిజం తో సహా వివిధ పర్యాటక రంగాలను సోషల్ మీడియా ఖాతాల ద్వారా డిజిటల్ ప్రమోషన్లు పర్యాటక శాఖ క్రమం తప్పకుండా నిర్వహిస్తోంది.
30.11.2016 న కేంద్ర మంత్రివర్గం తెలిపినఆమోదం మేరకు భారత ప్రభుత్వం ఈ టూరిస్ట్ వీసా పథకాన్ని సరళీకృతం చేసింది. ఈ -టూరిస్ట్ వీసా  పథకం పేరును ఈ -వీసా పథకంగా మార్చింది. ప్రస్తుతం ఈ-వీసా కింద ఈ -మెడికల్ వీసా,ఈ-మెడికల్ అటెండెంట్ వీసా జారీ అవుతున్నాయి.
ఈ -మెడికల్ వీసా,ఈ -మెడికల్ అటెండెంట్ వీసా కింద ముగ్గురు వ్యక్తులు దేశంలోకి రావచ్చు. ఫారినర్స్ రీజినల్ రిజిస్ట్రేషన్ ఆఫీసర్ / ఫారినర్స్ రిజిస్ట్రేషన్ ఆఫీసర్ విడివిడిగా పరిశీలించి వీసా మంజూరు చేస్తారు. మెరిట్ ఆధారంగా వీసాను 6 నెలల వరకు పాడిగిస్తారు.. మెడికల్ అటెండెంట్ వీసా ప్రధాన ఈ -వీసా చెల్లుబాటు అయ్యే వరకు చెల్లుబాటు అవుతుంది.
, కేంద్ర ఆరోగ్య మంత్రిత్వ శాఖ ఇతర మంత్రిత్వ శాఖలు సంబంధిత వర్గాలతో కలిసి పర్యాటక మంత్రిత్వ శాఖ పని చేస్తోంది. దేశంలో వైద్య విలువ ప్రయాణాన్ని ప్రోత్సహించడానికి ఆసుపత్రులు, మెడికల్ వాల్యూ ట్రావెల్  సేవలు అందిస్తున్న సంస్థలు,బీమా సంస్థలతో సమన్వయం తో మంత్రిత్వ శాఖ పనిచేస్తోంది.
ఈ రోజు లోక్సభలో ఈశాన్య ప్రాంత, సాంస్కృతిక, పర్యాటక మరియు అభివృద్ధి శాఖ మంత్రి శ్రీ జి. కిషన్ రెడ్డి ఈ వివరాలు అందించారు.
రైల్వే మంత్రిత్వ శాఖ
రెండు తెలుగు రాష్ట్రాలైన తెలంగాణ మరియు ఆంధ్ర ప్రదేశ్ మధ్య తొలి భారత్ గౌరవ్ రైలు రేపటి నుండి ప్రయాణాన్ని ప్రారంభించనుంది
· భారతదేశంలోని ముఖ్యమైన చారిత్రక, సాంస్కృతిక మరియు మతపరమైన ప్రదేశాలను అనుసంధానించడం ద్వారా దేశంలో పర్యాటకాన్ని ఈ రైలు ప్రోత్సహిస్తుంది.
· ఈ రైలును ఐఆర్సిటీసి నిర్వహిస్తుంది. మరియు రెండు తెలుగు రాష్ట్రాల్లోని ప్రయాణీకులకు బోర్డింగ్ / డి-బోర్డింగ్ సౌకర్యాన్ని అందిస్తుంది.
న్యూఢిల్లీ; 17.3.23
దేశంలోని ముఖ్యమైన చారిత్రక, సాంస్కృతిక మరియు మతపరమైన ప్రదేశాలను రైలు ద్వారా అనుసంధానించడం ద్వారా భారతదేశ గొప్ప సాంస్కృతిక వారసత్వాన్ని ప్రదర్శించేందుకు రైల్వే మంత్రిత్వ శాఖ 'భారత్ గౌరవ్ రైళ్లను' ప్రవేశపెట్టింది. ఇప్పటి వరకు ఈ భారత్ గౌరవ్ రైళ్లు తమ 26 ట్రిప్పులు ద్వారా 22 రాష్ట్రాలు మరియు 04 కేంద్ర పాలిత ప్రాంతాలను కవర్ చేశాయి.
ఈ వినూత్న చొరవతో, ఇండియన్ రైల్వేస్ క్యాటరింగ్ అండ్ టూరిజం కార్పొరేషన్  రేపు సికింద్రాబాద్ రైల్వే స్టేషన్ నుండి "పుణ్య క్షేత్ర యాత్ర: పూరి - కాశి - అయోధ్య"ను ప్రారంభించనుంది. ఇది రెండు తెలుగు రాష్ట్రాలైన తెలంగాణ మరియు ఆంధ్ర ప్రదేశ్ మధ్య మొదటి భారత్ గౌరవ్ రైలు. ఈ టూరిస్ట్ సర్క్యూట్ రైలు ప్రయాణీకులను దేశంలోని తూర్పు & ఉత్తర భాగంలోని కొన్ని పురాతన మరియు ముఖ్యమైన ప్రదేశాలకు తీసుకువెళుతుంది.
రైలులోని యాత్రికులు ఈ యాత్ర ద్వారా పూరి, కోణార్క్, గయా, వారణాసి, అయోధ్య మరియు ప్రయాగ్రాజ్లను 8 రాత్రులు / 9 రోజుల వ్యవధిలో సందర్శిస్తారు. రైలు ప్రయాణికులందరికీ ప్రయోజనం చేకూర్చేందుకు రెండు తెలుగు రాష్ట్రాల్లోని 9 ముఖ్యమైన స్టేషన్లలో బోర్డింగ్  సౌకర్యం కల్పించబడింది. ఈ యాత్ర కోసం అన్ని సీట్లు బుక్ చేయబడ్డాయి. ప్రయాణికులు అన్ని స్టాపింగ్ స్టేషన్ల నుండి సదుపాయాన్ని పొందడంతో మొదటి ట్రిప్కు భారీ స్పందన లభించింది.
రైలు ప్రయాణీకులకు వారి ప్రయాణ సంబంధిత అవసరాలన్నింటిని చూసుకోవడం ద్వారా రైలు సంపూర్ణ సేవలను అందిస్తుంది. టూర్ ప్యాకేజీలో అన్ని ప్రయాణ సౌకర్యాలు , వసతి సౌకర్యం, క్యాటరింగ్ ఏర్పాట్లు , సేవలు వృత్తిపరమైన మరియు స్నేహపూర్వక టూర్ ఎస్కార్ట్లతో పాటు రైలులో భద్రత కోసం అన్ని కోచ్లలో సిసిటీవీలు ఏర్పాటు చేయబడ్డాయి. అన్ని కోచ్లలో పబ్లిక్ అనౌన్స్మెంట్ సదుపాయం, ప్రయాణ బీమా మరియు సహాయం కోసం ప్రయాణంలో ఐఆర్సిటీసి టూర్ మేనేజర్లు అందుబాటులో ఉంటారు.
|
|
గమ్యస్థానాలు మరియు సందర్శించే ప్రదేశాలు
|
|
పూరి
|
|
జగన్నాథ స్వామి ఆలయం
|
|
కోణార్క్
|
|
సూర్య దేవాలయం మరియు బీచ్
|
|
గయా
|
|
విష్ణు పాద ఆలయం
|
|
వారణాసి
|
|
కాశీ విశ్వనాథ్ ఆలయం & కారిడార్, కాశీ విశాలాక్షి మరియు అన్నపూర్ణా దేవి ఆలయం. సాయంత్రం గంగా హారతి
|
|
అయోధ్య
|
|
సరయు నది వద్ద రామజన్మ భూమి, హనుమాన్గర్హి మరియు హారతి
|
|
ప్రయాగ్రాజ్
|
|
త్రివేణి సంగమం, హనుమాన్ మందిర్ మరియు శంకర్ విమాన మండపం
భారత్ గౌరవ్ టూరిస్ట్ ట్రైన్ తదుపరి ప్రయాణం ఇదే కూర్పుతో 18 ఏప్రిల్ 2023 నుండి ప్రారంభమవుతుంది.
ప్రధాన మంత్రి కార్యాలయం
భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు లభించడం మనం గర్వపడేటటువంటి విషయం: ప్రధాన మంత్రి
భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు లభించడం మనం గర్వపడవలసినటువంటి విషయం అని ప్రధాన మంత్రి శ్రీ నరేంద్ర మోదీ అన్నారు.
పర్యావరణ శాఖ కేంద్ర మంత్రి శ్రీ భూపేందర్ యాదవ్ నమోదు చేసిన అనేక ట్వీట్ ల కు ప్రధాన మంత్రి ప్రతిస్పందిస్తూ,
భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు దక్కడం మనం గర్వపడవలసినటువంటి విషయం. ప్రాకృతిక ఆవాసాల రక్షణ, వృక్ష జంతుజాలం సంరక్షణ దిశ లో కృషి చేయడం తో పాటు ఒక హరిత గ్రహాన్ని నిర్మించాలని శతాబ్దాల నాటి నుంచి భారతదేశం అనుసరిస్తూ వస్తున్నటువంటి సంప్రదాయాలు దీనితో మరొక్క మారు స్పష్టం అయ్యాయి’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎస్ఈఆర్బీ మద్దతుగల ప్రాజెక్టులకు ఎస్టీఐ ఇన్ఫరేషన్ కలిగిన సమగ్ర గేట్వే
రియల్ టైమ్ ఎస్టీఐ సమాచారం మరియు సాంకేతికత కలిగిన సమగ్ర గేట్వే ఇప్పుడు బలమైన శాస్త్రవేత్త సృష్టించగలదు, అలాగే సైన్స్ సమాజం అనుసంధానం అవుతుంది.
అభివృద్ధి చెందుతున్న విభాగాలలో అంతర్జాతీయ పోటీ పరిశోధనలకు ప్రణాళిక, ప్రచారం మరియు నిధుల కోసం పనిచేస్తున్న ప్రధాన ఏజెన్సీ అయిన సైన్స్ అండ్ ఇంజనీరింగ్ బోర్డు  అందించిన పరిశోధనల గురించి సమాచారాన్ని పొందడంలో సహాయపడే ఒక పోర్టల్ అభివృద్ధి చేయబడింది.
సైన్స్ అండ్ టెక్నాలజీ విభాగం  యొక్క స్టాట్యుటరీ బాడీ అయిన ఎస్ఈఆర్బీ అభివృద్ధి చేసిన 'ఎస్ఈఆర్బీ- ప్రాజెక్ట్ ఇన్ఫర్మేషన్ సిస్టమ్ & మేనేజ్మెంట్ ' అనే పోర్టల్ ను ఎస్ఈఆర్బీ చైర్మన్ ప్రొఫెసర్ అశుతోష్ శర్మ ఈ-ప్లాట్ఫాం ద్వారా ప్రారంభించారు.
ఈ సందర్భంగా ప్రొఫెసర్ శర్మ ఈ పోర్టల్ను నీరు, విద్యుత్తు, మరియు వాతావరణం వంటి ముఖ్యమైన రంగాలతో పాటు సైంటిఫిక్ సోషల్ రెస్పాన్స్బిలిటీ  తో అనుసంధానించాలని సూచించారు.
పరిశోధనా ధోరణులను పరిశీలించడానికి, అత్యాధునిక విజ్ఞాన శాస్త్రం గురించి తెలుసుకోవడానికి, వారి పరిసరాల్లో క్లిష్టమైన పరికరాలను గుర్తించడానికి మరియు సహాయపడటానికి పరిశోధకులను అనుమతించేటప్పుడు ఎస్ఈఆర్బీ- ప్రిస్మ్ ప్రాజెక్ట్ వివరాలు, పరిశోధన ఫలితాలు, సృష్టించిన సౌకర్యాలు మరియు ఎస్ఈఆర్బీ నిధుల నుండి ఉద్భవించిన విజయాలను, వివిధ విభాగాల సహకారాన్ని వివరిస్తుంది.
ఎస్ఈఆర్బీ ప్రారంభమైన నాటి నుండి ఆర్ అండ్ డి నిధుల పోకడలను, ఎస్ఈఆర్బీ- ప్రిస్మ్ యొక్క ముఖ్య లక్షణాలను మరియు దాని ప్రయోజనాన్ని ఎస్ఈఆర్బీ కార్యదర్శి ప్రొఫెసర్ సందీప్ వర్మ వివరించారు.
ఈ పోర్టల్ 2011 నుండి ఎస్ఈఆర్బీ మంజూరు చేసిన ప్రాజెక్టులకు సంబంధించిన సమాచారాన్ని అందించడానికి రూపొందించబడింది. వీటిలో నిధుల వివరాలు, వాటి పరిస్థితి, పరిశోధన సారాంశం మరియు ప్రచురణలు మరియు పేటెంట్లు వంటి ప్రాజెక్ట్ అవుట్ పుట్ వంటి సమాచారం అందుబాటులో ఉంటుంది. పిఐ పేరు, సంస్థ, రాష్ట్రం, కీలకపదాలు, అలాగే సంవత్సర వారీగా జాబితా మరియు ఈ ప్రాజెక్టులలో ఎస్ఈఆర్బీ మంజూరు చేసిన పరికరాల ద్వారా ప్రాజెక్టుల గురించి సమాచారాన్ని తిరిగి పొందటానికి శోధన వీలు కల్పిస్తుంది.
ప్రధాన మంత్రి కార్యాలయం
సైప్రస్ కు అధ్యక్షుని గా శ్రీ నికోస్ క్రిస్టోడౌలాయిడ్స్ ఎన్నికయినందుకు ఆయనకు అభినందనల ను తెలియ జేసిన ప్రధాన మంత్రి
సైప్రస్ కు అధ్యక్షుని గా శ్రీ నికోస్ క్రిస్టోడౌలాయిడ్స్ ఎన్నిక అయినందుకు ప్రధాన మంత్రి శ్రీ నరేంద్ర మోదీ ఆయన కు అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘సైప్రస్ కు అధ్యక్షుని గా ఎన్నికైనందుకు శ్రీ నికోస్ @Christodulides కు ఇవే అభినందన లు. నేను భారతదేశం-సైప్రస్ సంబంధాల ను పెంపొందింప చేయడం కోసం ఆయన తో కలసి కృషి చేయాలని ఉత్సాహపడుతున్నాను.’’ అని పేర్కొన్నారు.